Irinel Columbeanu, de la azil la distracție în club. Cum a fost posibil
- Mădălina Sfrijan
- 10 mai 2024, 11:50
Irinel Columbeanu a trecut de la viața trăită în lux, la azilul de bătrâni. Cu toate că situația sa financiară este una precară, acesta nu poate uita momentele în care se bucura din plin de bogăție. Astfel, acesta a plecat recent de la centrul pentru persoane vârstnice și a ajuns direct într-un club exclusivist din Capitală.
Irinel Columbeanu, nostalgic după anii de glorie
Fostul soț al Monicăi Gabor locuiește la căminul de bătrâni și primește îngrijirile de care are nevoie. De altfel, acesta se bucură și de sprijinul lui Ion Cassian, directorul unității. Cu toate că are parte de liniște și grija personalului, Irinel Columbeanu este nostalgic după anii de glorie.
Astfel, chiar dacă nu mai are în conturi milioane de euro, acesta a lăsat azilul pentru o noapte de distracție în club. Acesta a fost scos din centrul pentru persoane vârstnice chiar de de unii dintre prietenii săi.
Unde a petrecut sărbătorile pascale
De Paști, Irinel Columbeanu a fost invitat în casa lui Ioan Cassian, directorul centrului social de lângă Capitală. De asemenea, un alt prieten al fostului milionar, Sorin Mărcuș, l-a luat pe Irinel Columbeanu de la azil și l-a dus într-un club din zona de nord a Capitalei. Afaceristul Sorin Mărcuș a publicat și câteva imagini din seara respectivă.
Nu este prima dată când fostul soț al Monicăi Gabor a fost scos de la azil. De-a lungul ultimelor luni, mai multe persoane publice l-au dus acasă sau în diferite locații din Capitală.
Irinel Columbeanu ar putea fi vizitat de fiica lui
Fostul milionar de la Izvorani are toate motivele să fie bucuros. Recent, fiica sa i-a cerut o procură pentru a reveni în țară.
„Cu fiica mea vorbesc destul de des. Recent m-am auzit cu ea și mi-a cerut o procură pentru că îi trebuie pe la ambasadă, pentru pașaport, să vină în România. O să vină în țară pe 20 și ceva mai. Nu știu să îți zic data exactă. O aștept cu nerăbdare. Nu a mai venit în România din 2018, au trecut cinci ani de atunci”, spunea Irinel Columbeanu.